 Nastavni list: Razumijem svoju ulogu
1. Definiši svojim riječima: Šta za tebe/ za Vas znači biti odgovoran učenik u Kantonu Sarajevo, a da to nije samo dobijanje dobrih ocjena?
. Pomoć: Razmisli o tvom odnosu prema školskoj imovini ili vršnjacima.
. Učenici iznose svoje stavove i mišljenja, a nastavnik/nastavnica moderira tok diskusije.
· Poveži pojmove: Ako je Izvor tvoje odgovornosti "Zakon o saobraćaju KS", a tvoj Činilac je "vezanje pojasa", koja je Nagrada (osim što nećeš platiti kaznu)?
. Mirovni odgovor: Sigurnost za mene i moje saputnike, te miran saobraćaj bez nesreća.
· Mirovni izazov: Zamisli da je neko bio neodgovoran i slučajno ti uništio školski pribor. Da li je bolja Kazna da mu se isto uradi, ili Odgovornost da on popravi tvoj pribor i izvini se? Objasni zašto. Učenicima približiti koliko je bitno kompromisno riješavati problemske situacije, te pažljivo slušati njihove stavove i mišljenja , kako bih na kraju diskusije imali konačan odgovor.
Vodič: Odakle dolazi naša odgovornost? 
Kada radite zadaću i analizirate neku obavezu, postavite sebi pitanje: "Ko ili šta me tjera da ovo uradim?". Odgovor na to pitanje je IZVOR.
U građanskom obrazovanju razlikujemo pet glavnih izvora:
1. Zakon (Službena pravila)
To su pravila koja je donijela država, kanton ili škola. Ako ih ne poštujemo, slijedi službena kazna.
· Primjer: Vezanje pojasa u autu, neuništavanje školskih klupa, zabrana buke poslije 22:00h.
· Mirovni element: Zakoni čuvaju red i sprječavaju da jači maltretiraju slabije.
2. Obećanje (Data riječ)
Kada nekome kažeš da ćeš nešto uraditi, stvorio si izvor odgovornosti.
· Primjer: "Obećavam da ću ti vratiti knjigu u ponedjeljak."
· Mirovni element: Iskazano povjerenje gradi mirne odnose. Bez obećanja, prijateljstva bi se stalno raspadala.
3. Moral (Unutrašnji glas)
To je tvoj lični osjećaj za dobro i loše. Niko te ne gleda, ali ti to uradiš jer znaš da je ispravno.
· Primjer: Vratiš novčanik koji si našao na ulici, pomogneš nekome ko je pao.
· Mirovni element: Moral je najjači čuvar mira jer ne treba policajca da bi funkcionisao.
4. Uloga (Pozicija u društvu)
Odgovornost koju imaš jer si učenik, brat/sestra, kapiten tima ili građanin Sarajeva.
· Primjer: Kao učenik, tvoja je uloga da nosiš pribor. Kao brat, tvoja je uloga da paziš na mlađe.
· Mirovni element: Svaka uloga nosi odgovornost prema drugima (solidarnost).
5. Zanimanje (Profesija)
Ovo se odnosi na odrasle i njihove poslove.
· Primjer: Ljekar mora liječiti ljude, nastavnik mora održati čas.
📝 Kako možemo koristiti ovaj vodič za zadaću? 
Koristit će mo 6 pitanja (Primjer 6 pitanja)
Ako ste izabrali primjer "Uređenje svoje sobe", vaša analiza bi izgledala ovako:
1. Ko je odgovoran? Ja.
2. Šta je izvor odgovornosti? Uloga (kao član porodice doprinosim redu) i Obećanje (ako sam rekao roditeljima da ću to uraditi).
3. Koji su činioci (šta tačno radiš)? Sklanjanje odjeće, brisanje prašine, slaganje knjiga.
4. Koji su ciljevi (čemu to služi)? Čist prostor, lakše snalaženje, mir u kući.
5. Koje su nagrade? Pohvala roditelja, brži pronalazak stvari, osjećaj zadovoljstva.
6. Koje su kazne? Kritika, zabrana izlaska ili nemogućnost pronalaska stvari u haosu.

